ज्वेलर और तस्करों का सिंडिकेट अवैध कमाई के चक्कर में यह अपराध कर रहा है। शहर के बाजार में हलचल तब मची जब इस अवैध कारोबार का शिकार उनका अपना ही ज्वेलर साथी हो गया। शहर के एक व्यापारी को ही इन कारोबारियों ने नकली सोने का आभूषण बेच दिया। मिलावटी सोने से बनी चेन ने उसके सीने पर गहरा घाव बना दिया। घाव धीरे-धीरे बढ़ा तो व्यापारी चौकन्ना हुआ और आभूषण उतारकर रख दिया। इस वक्त वह डॉक्टर की निगरानी में है। व्यापारी का इलाज कर रहे डॉक्टर का कहना है कि शरीर पर यह जख्म लॉकेट में मिले रूथेनियम और इरेडियम की वजह से बना है। सूत्रों की मानें तो शहर में बड़ी मात्रा में मिलावटी सोने का धंधा किया जा रहा है।